alexandrainst/scandi-wiki huggingface dataset:
Creepshow III

Creepshow III er en amerikansk skrekkfilm fra 2006, regissert av Ana Clavell og James Dudelson. Foruten navnet, har filmen ingenting å gjøre med forfatteren Stephen Kings to tidligere bøker / filmer, Creepshow og Creepshow 2. Filmen ble sluppet direkte på DVD den 21. november 2007. Filmen består av fem noveller. Den er filmet i Universal Studios i California.

Handlingsreferat 
Alice er en tenåring som kommer hjem og ser faren hennes som er opptatt med en slags universal fjernkontroll. Hver gang faren trykker på en av knappene, så endrer hele familien (bortsett fra Alice) etnisitet eller språk. I løpet av denne prosessen går Alice gjennom en merkelig mutasjon. Men i det Alice tror at situasjonen endelig er tilbake til det normale, trykker faren på en annen knapp for å avsløre Alice i hennes sanne form. Familien hennes blir helt forferdet ved synet av Alice. Historien ender med at professor Dayton, en sprø forsker, bruker en annen fjernkontroll for å endre Alice til en hvit kanin.

Jerry er en sikkerhetsvakt som kjøper en radio fra en hjemløs selger. Men den mystiske nye radioen er imidlertid langt fra normal, og kan ha en samtale med Jerry. Snart begynner Jerry å stjele penger og myrde folk, alt etter forskjellige innfall fra hans nye radio. Jerry får beskjed fra radioen om å drepe en prostituert, ellers vil denne kvinnen drepe ham. Jerry nekter, og forsøker å ødelegge radioen. Alice sin far (etterforsker Jacobs) dukker også opp i denne historien, for å undersøke mordene og alle de merkelige hendelsene som foregår. 

Rachel har tidligere myrdet en rekke personer, og mottar en dag forespørsel fra en sjenert mann som heter Victor - hennes nyeste klient. Rachel tror at mannen kan være et nytt offer. Men det viser seg at Victor faktisk er en vampyr. Samtidig arbeider en lege, Dr. Farwell, ved en klinikk, hvor han er veldig frekk og uhøflig overfor alle pasientene. Han viser ingen sympati til en ung jente med en hjernesvulst, og han håner en eldre kvinne som er blind. Han kjøper en pølse som han gir til en hjemløs mann som har plaget ham tidligere. Den hjemløse mannen dør etter å ha tatt en pølse-bit, og han kommer tilbake for å hjemsøke den grusomme legen og forsøker å gi doktoren ett hjerteinfarkt etter flere møter med spøkelse.

Eksterne lenker 
 

Skrekkfilmkomedier
Skrekkfilmer fra USA
Antologifilmer
Engelskspråklige filmer
Filmer fra 2007
GAVI-stiftelsen

GAVI-stiftelsen (GAVI Alliance - Global Alliance for Vaccines and Immunisation) arbeider for å lette tilgangen til vaksiner for barn i fattige land. Den er et internasjonalt samarbeid mellom statlige og private donorer, og den norske stat er blant de aller største bidragsyterne. Andre store er Bill Gates og Storbritannia.

Dagfinn Høybråten (Norge) har siden 2011 vært styreleder for GAVI-alliansen. Seth Berkley (USA) er administrerende direktør.

Hovedkontoret ligger i Genève i Sveits.

I 2020 ble GAVI hedret med Fyrstinnen av Asturias' pris for internasjonalt samarbeid.

COVAX
Tidlig under koronaviruspandemien ble det av WHO og under GAVI i samarbeid med vaksinekoalisjonen CEPI organisert en allianse for en rask og bred fordeling blant alle trengende land av fremtidige covid-19-vaksiner (Covax-alliansen). CEPI støtter en rekke vaksiner som alle i denne alliansen kan få, hvis vaksinene lykkes.

Referanser

Eksterne lenker
 
 Regjeringens beskrivelse av GAVI

Helseorganisasjoner
Vaksinasjon
Genève
Tilbakeblikk

Tilbakeblikk er et prosjekt som drives av Norsk institutt for skog og landskap. Prosjektets formål er å skape bevissthet, engasjement og debatt omkring landskap og landskapsendringer gjennom presis gjenfotografering av motiver fra gamle landskapsfotografier. Gjenfotograferingene baserer seg stort sett på fotografiene til landskapsfotografene Axel Theodor Lindahl og Anders Beer Wilse, postkortarkivet til Aune Forlag AS, samt bildematerialet til Oskar Puschmann, en av fotografene som arbeider med prosjektet.

Tilbakeblikk ble først opprettet i 2005 av Norsk institutt for jord- og skogkartlegging, på bakgrunn av den europeiske landskapskonvensjonen. I utgangspunktet tok prosjektet form av en fotoutstilling som ble vist frem på forskjellige steder i Norge i anledning hundreårsjubileet for landets selvstendighet. Siden bildegrunnlaget for utstillingen var langt større enn det var plass til å vise frem, utgav også prosjektet en bok og etablerte en nettside med gjenfotograferte landskapsbilder.

Eksterne lenker 
 Tilbakeblikk.no Nettside med bildepar fra Tilbakeblikk-prosjektet.
 Prosjektet Tilbakeblikk Informasjonsside for Tilbakeblikk-prosjektet.
 Tilbakeblikk - norske landskap i endring på NIBIOs nettsider

Norges geografi
Norges natur
Norges historie
Kent Håvard Eriksen

Kent Håvard Eriksen (født 29. mai 1991) en norsk tidligere fotballspiller.

Eriksen spilte sine første seniorkamper i 3. divisjon for Sander IL før han i 2010 spilte for den engelske klubben Bournemouth FC. Vinteren 2011 skrev han under en ettårskontrakt med 3.-divisjonsklubben FUVO hvor han scoret 29 mål på 24 kamper. 

Dette førte til stor interesse blant mange 2.-divisjonsklubber. Han signerte like før julen 2012 med Elverum og ble dermed klar for sin første klubb i 2. divisjon, her tegnet han seg for 9 mål. 

Sesongen 2012 rykket Elverum Fotball opp til Adeccoligaen, og Eriksen signerte sin første profesjonelle fotballkontrakt foran 2013-sesongen. Etter Elverum fikk han tilbud fra blant annet den polske 1.-divisjonsklubben Bytovia Bytow, og var på prøvespill for Lechia Gdansk i den polske Toppdivisjonen.  

I desember 2013 signerte Eriksen en 3-årig kontrakt med Eliteserieklubben Sandnes Ulf som bandt ham til klubben ut sesongen 2016.

2014 var preget av lite spilletid for et Sandnes Ulf som slet i bunnen av norsk eliteserie, en sesong som endte med nedrykk til Obosligaen.  

I sesongen 2015 ble Eriksen mer brukt og tegnet seg for 7 scoringer i serien og 3 i cupen. 

Sesongen 2016, var han mer eller mindre fast på et Sandnes Ulf-lag som sikret 4. plass og spilte kvalifisering til Tippeligaen. Denne sesongen scoret han 13 seriemål og 5 mål i cupen og signerte ny kontrakt som varte ut 2018-sesongen.

2018-sesongen ble en begrenset sesong da han fikk en skade i foten som han spilte med i 10 serierunder før han måtte kaste inn håndkleet.

Han var tilbake i 2019-sesongen som kaptein og noterte seg for 29 kamper og 14 scoringer i Obosligaen. 

I 2020 går han inn i sin syvende sesong for den lyseblå klubben fra Sandnes.

Den 9. februar 2021 signerte skarnesgutten en 3 årig kontrakt for Lillestrøm Sportsklubb. Dette blir Eriksen sitt første klubbytte på 8 år. 

Den 24. mai 2022 la han opp som fotballspiller.

Klubbstatistikk 
Oppdatert per 24. mai 2021

Referanser

Eksterne lenker 
 
Altomfotball.no - Spillerprofilen til Kent Eriksen

Norske fotballspillere
Norske fotballspillere i England
Fotballspillere for Elverum Fotball
Fotballspillere for Sandnes Ulf
Fotballspillere for Lillestrøm SK
Fotballspillere for Mjøndalen IF
Personer fra Sør-Odal kommune
Zhang Shuang

Zhang Shuang (kinesisk: 张 爽; pinyin: Zhāng Shuǎng, født 10. september 1986 i Yichun, Heilongjiang) er en kinesisk kvinnelig skøyteløper som representerte hjemlandet både i Vinter-OL 2006 i Torino og i 2010 i Vancouver.

Personlige rekorder

Meritter

Internasjonale mesterskap 
Olympiske leker (Vinter) deltatt i to OL (ved to konkurranser)
 Torino 2006 på 1 000m og i  Vancouver 2010 på 2x500m.
 Beste resultat 7.-plass på 2x500m i Vancouver 2010.

Sprint-VM på skøyter (deltatt tre ganger)
 Hamar 2007, Heerenveen 2008 og i Obihiro 2010.
 beste resultat 8.-plass sammenlagt i Heerenveen 2008.

Sammenlagt i Verdenscupen 

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
  Zhang Shuang på Jakub Majerski's Speedskating database (Adelskalender distanser og sammenlagt)
  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
  Zhang Shuang på SpeedskatingResults.com (personlige rekorder og resultater)
 
  Zhang Shuang på Effesport.nl (noen resultater)
  Zhang Shuang på NBC Olympics 2010
Bilder
  Bilder av Zhang Shuang på SpeedSkatingPhotos.info/DesgPhoto.com

Kinesiske skøyteløpere
Deltakere for Kina under Vinter-OL 2006
Skøyteløpere under Vinter-OL 2006
Deltakere for Kina under Vinter-OL 2010
Skøyteløpere under Vinter-OL 2010
Deltakere for Kina under Vinter-OL 2014
Skøyteløpere under Vinter-OL 2014
Personer fra Heilongjiang
Artikler i skøytesportprosjektet
Skarbøvik

Skarbøvik er en bydel i Ålesund, beliggende på øya Heissa og en del av bybebyggelsen i Sunnmørsbyen (i motsetning til villaområdene på de sør- og østlige delene av bydelen som etter 1968 omfatter hele Heissøya). Byggingen av Steinvågbrua i 1953 knyttet bydelen tettere sammen med Aspøy og resten av Ålesund bysentrum, ca tre kilometer lenger øst. Bruforbindelsen ble ledsaget av betydelig folkevekst. Fram til kommunesammenslåingen med Borgund i 1967-1968 tilhørte Skarbøvika Ålesunds ytterste og vestligste bydel. Etter sammenslåingen hører hele øya til Ålesund bykommune og har ca. 4000 innbyggere pr. 2013. 

Skarbøvik stadion (SIF Stadion) er heimebane for Skarbøvik Idrettsforening og ble åpnet i 1947 med gressbane fra 1953-1954. Det er også hjemmebane for SIF sitt juniorlag SIF jr, bedre kjent som SIF Warriors. Skarbøvik ungdomsskole ble innvidd i 1968, mens Skarbøvik kirke ble vigslet i 1995. Bydelen er ellers kjent for Ålesund akvarium, Atlanterhavsparken.

I Skarbøvika finnes en rekke store fiskeribedrifter og maritime verksteder.

Lokalpolitisk styres bydelen av Heissa og Skarbøvik bydelsutvalg som dekker hele øya.

Eksterne lenker 

 Heissa og Skarbøvik bydelsutvalg
 Skarbøvik kirke

Bosetninger i Ålesund
Carl Petter Nyman

Carl Petter Nyman (født 28. august 1816, død 22. oktober 1891) var en forretningsmann fra Stavanger som var aktiv innen byens kvekermiljø og var med på å starte Det Norske Totalavholdsselskap.

Nyman dro til sjøs som ung, og jobbet seg oppover til han fikk ry som en god skipsfører, og ble senere skipsreder, handelsmann og bedriftseier. Han startet med sildehandel i 1860-årene. Skipene hans dro til Østersjøområdet og solgte sild og fraktet korn tilbake. Gjennom denne handelen ble han en av de viktigste kornhandlerne i Stavanger. Han eide også et skipsverft. En økonomisk nedgang på 1880-tallet rammet Nyman hardt, og i 1887 gikk han konkurs.

I 1851 kjøpte han Kjelvene på Storhaug, en eiendom på 210 000 alen (132 mål). Han kjøpte også senere ytterligere 54 000 alen (34 mål) land og dyrket opp hele eiendommen. Våningshuset på eiendommen ble reist står fremdeles. Det er i dag Nymansveien 44, og ligger på hjørnet mellom Nymansveien og Skolegaten, og bærer i dag en minneplate fra Byhistorisk Forening Stavanger.

I 1854 gav Nyman en tomt på ca. 800 m² til kvekersamfunnet i Stavanger. Disse trengte en gravplass, og Nyman gav dem derfor denne tomten. Gravplassen er fremdeles i bruk av byens kvekere.

Nyman var ikke kveker selv på dette tidspunktet, men året etter gikk han inn i menigheten og ble et sentralt medlem. Han var venn av Asbjørn Kloster og var med da Kloster stiftet den første totalavholdsforeningen i 1859, og satt også i foreningens første styre.

Carl Petter Nyman giftet seg i 1844 med Cecilie Rasmussen. De fikk tretten barn sammen. Ektefellene døde med to dagers mellomrom. Begge ligger gravlagt på kvekergravplassen.

Litteratur 
 Hans Eirik Aarek, Kvekergravstedet. Øver Haukeligate 39, Stavanger, Kvekerforlagets småskrifter nr. 46A, Kvekerforlaget 2011. ISBN 978-82-90311-91-4 Side 7

Eksterne lenker 
 Artikkel om Nyman hos Byhistorisk Forening Stavanger

Personer fra Stavanger kommune
Norske skipsredere
Artikler i sjøfart-prosjektet
Amperhaugen

Amperhaugen er en gård i Sollia i Stor-Elvdal i Innlandet. Gården er åpen for gjester og tilbyr overnatting på setra eller i en gammel skolebygning i nærheten av gården.

De eldste bygningene på gården ble bygget antagelig på 1700-tallet. Det nyeste byggverket er fra 1996, men er bygget i gammel stil.

Gården og eieren Jo Øvergaard ble hedret med Olavsrosa den 1. september 2012. Prisen ble tildelt gården fordi den er en viktig arena for å holde bygdekultur og bygningstradisjoner i Østerdalen i hevd.

Referanser 

Gårder i Innlandet
Olavsrosa
Bosetninger i Stor-Elvdal
Auen Urtegård

Auen Urtegård er en urtegård som ligger sør i Siljan. Gården blir drevet økologisk og er debio-godkjent.

Her selges det kunst, håndverk, honning, urteprodukter og planter. Det er også mulighet for gjester å leie kano.

11. desember 2009 ble Auen Urtegård tildelt Olavsrosa fra stiftelsen Norsk Kulturarv.

Gården er også geoparken-partner.

Referanser

Eksterne lenker 
Auen Urtegårds hjemmesider

Gårder i Vestfold og Telemark
Olavsrosa
Siljan
Fu Chunyan

Fu Chunyan (kinesisk: 付 春艳; pinyin: Fù Chūnyàn, født 28. desember 1989 i Qiqihar, Heilongjiang) er en kinesisk kvinnelig skøyteløper som representerte hjemlandet i Vinter-OL 2010 i Vancouver.

Personlige rekorder

Meritter

Internasjonale mesterskap 
Olympiske leker (Vinter) deltatt i ett OL (ved en konkurranse)
 Vancouver 2010 på 3000m.
 Beste resultat 25.-plass på 3000m i Vancouver 2010.

Enkeltdistanse-VM på skøyter deltatt i ett VM (ved en konkurranse)
 Richmond 2009 på 3 000m.
 Beste resultat 20.-plass på 3 000m i Richmond 2009.

Sammenlagt i Verdenscupen 

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
  Fu Chunyan på Jakub Majerski's Speedskating database (Adelskalender distanser og sammenlagt)
  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
  Fu Chunyan på SpeedskatingResults.com (personlige rekorder og resultater)
  Fu Chunyan  på SportNavigator.nl (personlige rekorder og info)
  Fu Chunyan på Effesport.nl (noen resultater)
  Fu Chunyan på NBC Olympics 2010
  Fu Chunyan: A Tumble for Gold  artikkel hos All-China Womens Federation i mars 2009
Bilder
  Bilder av Fu Chunyan på SpeedSkatingPhotos.info/DesgPhoto.com

Kinesiske skøyteløpere
Deltakere for Kina under Vinter-OL 2010
Skøyteløpere under Vinter-OL 2010
Deltakere for Kina i enkeltdistanse-VM på skøyter
Personer fra Qiqihar
Artikler i skøytesportprosjektet
Ringebu prestegård

Ringebu prestegård ligger rett nord for Ringebu stavkirke i Ringebu kommune i Innlandet. Prestegården er fra 1743 og var prestebolig fram til 1991.

Eiendommen er i dag et museum, kunstgalleri og leier ut lokaler.

Eksterne lenker 
 
 Nettside
 

Kulturminner i Ringebu
Prestegårder i Norge
Byggverk fullført i 1743
Byggverk i Ringebu
Tveit prestegård

Tveit prestegård (gnr. 110) ligger like sørvest for Tveit kirke i Kristiansand kommune i Agder.

Hovedbygningen er laftet i to etasjer og ble oppført mellom 1812 og 1820. Ved en omfattende reparasjon i 1884–87 ble bygningen utvidet med en kontorfløy på vestre gavlvegg. Bygningen har liggende panel utvendig. Det ble gjort om på romfordelingen på 1960-tallet. Prestegården ble fredet i 1991.

Også en gravhaug i prestegårdshagen er fredet. Det er for øvrig gjort diverse funn i prestegårdsområdet.

Tveit prestegård er stedet der Tveit formannskapsdistrikt (kommune) ble konstituert 10. januar 1838. Kommunen ble slått sammen med Kristiansand i 1964.

Etter at boplikten ble opphevet og fordelsbeskatning innført, er Tveit prestegård ikke lenger bebodd av sognepresten.

Referanser

Litteratur

Eksterne lenker 
 
 Tveit prestebolig  hos Opplysningsvesenets fond
 
 Miljødirektoratets naturbase om kartlegging av omgivelsene

Kristiansands historie
Kulturminner i Kristiansand
Prestegårder i Norge
Byggverk i Kristiansand
Gårder i Kristiansand
Monetær økonomi

Monetær økonomi, også kalt pengeteori eller penge- og kredittlære, er et fagområde i samfunnsøkonomi som analyserer pengers funksjon, herunder pengers verdi, hvordan de oppstår, deres effekt på samarbeidet mellom mennesker og regulering av penger og finansinstitusjoner. Faget er tradisjonelt nært knyttet til makroøkonomi.

Samfunnsøkonomi
Andebu prestegård

Andebu prestegård ligger i Andebu i Vestfold i tilknytning til Andebu kirke. Prestegården er fra 1700-tallet og skal ha blitt oppført i den tiden Mikael Crøger var sogneprest (1715–1742). I 1827 bestod boligbygningen av en borgstue på venstre side av inngangen og et herreværelse på høyre side. I 1852-53 ble det oppført en sidefløy som almuen, kommunen og sognepresten kunne bruke til møter. I 1886 ble boligen restaurert etter en periode med dårlig vedlikehold, og da ble det samtidig bygget en veranda på hagefasaden mot sør.

Prestegården ble fredet i 1991.

Referanser

Eksterne lenker 
  Andebu prestegård fra Opplysningsvesenets fond
 

Kulturminner i Andebu
Prestegårder i Norge
Fredete byggverk i Vestfold og Telemark
Gårder i Sandefjord
Vestgarden (Veierland)

Vestgarden eller Vestgården er et sted nord på Veierland i Færder kommune. Det befinner seg sør og vest for Alby og nord for Krika.

På Vestgarden er det registrert to gravrøyser fra jernalderen som begge har status som freda kulturminner.

Referanser

Veierlands geografi
Kulturminner i Færder
Fergesteder i Vestfold og Telemark
True Legend

True Legend (originaltittel Su Qi-Er) er en kinesisk action- og dramafilm fra 2010 regissert av Yuen Woo-ping og skrevet av To Chi-long.

Handling 
Filmen handler som Su Qi-Er som pensjonerer seg fra sitt liv som en kjent general fra Qin-dynastiet da han får tilbudet om å bli guvernør fordi han vil starte en egen kampkunst skole. Siden Qi-Er ikke tok stillingen som guvernør, fikk hans stebror, Yuan Lie. Qi-Er fortsetter å trene Wushu etter han pensjonerer seg. Han gifter seg med sin stebrors søster, Yuan Ying. De får sønnen Little Feng sammen.

Dagen Qi-Er starter sin skole blir hans fredelige liv blir ødelagt da stebroren kommer hjem for hevn på sin stefar, Qi-Ers far (som har drept hans far.) med kampkunsten Five Venom Fist som han har mestret. Lie forlater Qi-Er for døde. Reddet av sin kone Ying og legen Yu, perfeksjonerer Su sin kampsport-teknikk (noe som senere ble Wushu) ved trening av «God of Wushu» (som er en skapt figur i han eget hode) for å beseire Yuan Lie og gjennforene sin familie.

Qi-Er klarer å redde sin sønn, men hans kone dør. Etter denne hendelsen blir han deprimert, og begynner å leve på gata sammen med sin sønn på grensa til Russland. En dag møter han en gammel venn, oberst Ma som han jobbet sammen med for Qin-dynastiet. Han skal være med i en kamp mellom liv og død der han kjemper for 100 sølv kroner. Fienden er en mange muskelbunter som jobber for en vestlig mann, Anthony. De har dominert markedet lenge og slår ut oberst Ma lett. Qin-Er fortsetter kampen og vinner. Etter det reiser han med sinn sønn rundt i Kina og skaper Wushu, som i dag blir praktisert av millioner over hele verden.

Skuespillere og roller 
 Wenzhou Zhao som Su Can / Su Qi-er
 Xun Zhou som Yuang Ying
 Andy On som Yuan Lie
 Xiaodong Guo som Oberst Ma
 Jay Chou som Gud av Wushu
 Michelle Yeoh som Dr. Yu
 Xiaogang Feng som Pickpocket
 David Carradine som Anthony
 Cung Le som Militærleder
 Chia-Hui Liu som Gamle Sage
 Ka-Yan Leung som Su Wan-Kun
 Jacky Heung som Imperisk prins
 Ni Yan som Bareier
 Will Liu som Iron Lad
 Luxia Jiang som Iron Maiden

Referanser

Eksterne lenker 

Kinesiske actionfilmer
Filmer fra 2010
Kinesiske dramafilmer
Jin Peiyu

Jin Peiyu (kinesisk: 金 佩钰; pinyin: Jīn Pèiyù, født 17. april 1985 i Harbin, Heilongjiang) er en kinesisk kvinnelig skøyteløper som representerte hjemlandet i Vinter-OL 2010 i Vancouver.

Personlige rekorder

Meritter

Internasjonale mesterskap 
Olympiske leker (Vinter) deltatt i ett OL (ved to konkurranser)
 Vancouver 2010 på 2x500 m og 1 000 m.
 Beste resultat 8.-plass på 2x500m i Vancouver 2010.

Sprint-VM på skøyter (deltatt fire ganger)
 Hamar 2007, Moskva 2009, Obihiro 2010 og i Heerenveen 2011.
 Beste resultat 5.-plass sammenlagt i Moskva 2009.

Enkeltdistanse-VM på skøyter deltatt i to VM (ved tre konkurranser)
 Richmond 2009 på 500 m og 1 000 m og i Heerenveen 2012 på 1 000 m.
 Beste resultat 6.-plass på 1 000 m i Richmond 2009.

Sammenlagt i Verdenscupen

Referanser

Eksterne lenker 
 
  Jin Peiyu på Jakub Majerski's Speedskating database (Adelskalender distanser og sammenlagt)
  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
  Jin Peiyu på SpeedskatingResults.com (personlige rekorder og resultater)
  Jin Peiyu  på SportNavigator.nl (personlige rekorder og info)
  Jin Peiyu på Effesport.nl (noen resultater)
  
 
Bilder
  Bilder av Jin Peiyu på SpeedSkatingPhotos.info/DesgPhoto.com

Kinesiske skøyteløpere
Deltakere for Kina under Vinter-OL 2010
Skøyteløpere under Vinter-OL 2010
Deltakere for Kina i enkeltdistanse-VM på skøyter
Personer fra Harbin
Artikler i skøytesportprosjektet
Jacob Mestmachers musikkbok

Jacob Mestmachers musikkbok er et vakkert innbundet håndskrevet manuskript med 261 korte musikkstykker.

Manuskriptet inneholder arier, danser og marsjer for klaviaturinstrument, noen med besifret bass. På baksiden er det satser fra Georg Philipp Telemanns partitas for fiolin, fløyte eller obo og generalbass (Hamburg 1716), ellers er stykkene av ukjent opphav.

Håndskriften avslører at minst tre personer har bidratt. Manuskriptets navn kommer av at det på forsatsarket er skrevet Jacob Mestmacher (1735–1810), en bergensk kjøpmann og musikkelsker av tysk avstamming. Både faren Jørgen og Jacobs halvbror Jürgen var organister ved Mariakirken og kan være blant de som har bidratt i musikkboken.

Manuskriptet ble gjenfunnet i Vestlandske kunstindustrimuseums magasiner i 1953.

Kilder 
 Artikkelen «Notebok fra Holbergs tid blir aktuell», Morgenavisen 6. oktober 1953,

Eksterne lenker 
 Trio Sonatas and pieces from The Music Book of Jacob Mestmacher (2005), TOCC0006, Bergen Barokk
 Jacob Mestmachers Musikk-Bok, uib.no

Manuskripter
Arendals Diskusjonsforening

Arendals Diskusjonsforening var en norsk kvinneforening. Den ble etablert 26. april 1911 i Arendal. Bakgrunnen for etableringen var at Arendals Led av Landskvinnestemmerettsforeningen ble besluttet nedlagt på generalforsamlingen 31. mars 1911. Foreningens første leder var Dr. Hanna Jæger Jensen. Foreningens formål var å ta opp aktuelle spørsmål til diskusjon. Medlemskap var begrenset til kvinner over 18 år. Foreningen bestod i 65 år, og ble besluttet nedlagt på årsmøte 22. april 1976 på grunn av manglende oppslutning.

Arkivet
Arkivet etter foreningen befinner seg på Aust-Agder museum og arkiv i Arendal. Arkivet etter foreningen er innlemmet i Samling av Foreningsarkiv og inneholder møtebøker (journal), regnskapsbøker og en del korrespondanse.

Referanser

Eksterne lenker
 

Organisasjoner i Agder
Arendals historie
Feminisme
Etableringer i 1911
Opphør i 1976
Privatarkiv fra Aust-Agder
Arkiv oppbevart ved KUBEN